L 28/18
HU
Az Európai Unió Hivatalos Lapja
2023.1.31.
10. cikk Halászati erőkifejtési korlátok az ICES 7e körzetben (1) Az 1. cikk (2) bekezdésének b) pontja szerinti időszakban az ICES 7e körzetben halászott nyelvhalállományokkal folytatott gazdálkodásra a fennálló jogok és kötelezettségek technikai vonatkozásait a II. melléklet határozza meg. (2) A Bizottság valamely tagállamnak a II. melléklet 7.4. pontja szerinti kérésére olyan végrehajtási jogi aktust fogadhat el, amelyben a II. melléklet 5. pontjában említetteken kívül olyan további, tengeren tölthető napokat oszt ki az adott tagállamnak, amelyekre vonatkozóan az adott tagállam a lobogója alatt közlekedő, szabályozott halászeszközök valamelyikét szállító halászhajók számára engedélyezheti, hogy az ICES 7e körzeten belül tartózkodjanak.
A Bizottság az említett végrehajtási jogi aktust az 57. cikk (2) bekezdésében említett vizsgálóbizottsági eljárásnak megfelelően fogadja el.
(3) A Bizottság valamely tagállam kérésére olyan végrehajtási jogi aktust fogadhat el, amelyben a II. melléklet 8.1. pontjában foglaltaknak megfelelően a II. melléklet 5. pontjában említetteken kívül legfeljebb három, 2023. február 1.
és 2024. január 31. közé eső olyan többletnapot oszt ki a kérelmező tagállamnak, amelyeken egy halászhajó egy kiterjesztett tudományos megfigyelési program alapján az ICES 7e körzeten belül tartózkodhat.
A szóban forgó többletnapkiosztásnak az adott tagállam által a II. melléklet 8.3. pontjának megfelelően benyújtott ismertetés alapján, valamint a HTMGB-vel folytatott konzultációt követően kell történnie.
Az említett végrehajtási jogi aktust az 57. cikk (2) bekezdésében említett vizsgálóbizottsági eljárásnak megfelelően kell elfogadni.
11.
cikk Az ICES 4b, 4c és 6a körzetben, valamint az ICES 7 alterületen folytatott farkassügér-halászatra vonatkozó intézkedések (1) Az uniós halászhajók számára és a partról folytatott kereskedelmi halászat keretében tilos a farkassügér (Dicentrarchus labrax) halászata az ICES 4b és 4c körzetben, valamint az ICES 7 alterületen vagy az említett területen kifogott farkassügér fedélzeten tartása, átrakodása, áthelyezése és kirakodása.
(2) Az (1) bekezdésben meghatározott tilalom nem vonatkozik a farkassügér parti, kereskedelmi célú, hálós halászati tevékenységek keretében ejtett járulékos fogásaira.
Ez a mentesség kizárólag a parti hálók múltbeli, 2017 előtti szinten rögzített számára vonatkozik.
A parti, kereskedelmi célú, hálós halászati tevékenységek nem irányulhatnak a farkassügérre, és kizárólag a farkassügér elkerülhetetlen, járulékos fogásai rakodhatók ki.
(3) Az (1) bekezdéstől eltérve, 2023 januárjában, valamint 2023.
április 1.
és december 31. között az uniós halászhajók az ICES 4b, 4c, 7d, 7e, 7f és 7h körzetben az alábbi halászeszközökkel és az alábbi határértékeken belül az e területeken kifogott farkassügéreket halászhatják, fedélzeten tarthatják, átrakodhatják, áthelyezhetik és kirakodhatják: a) fenékvonóháló (33) használata esetén oly módon, hogy az elkerülhetetlen járulékos fogások tömege ne haladja meg a halászhajónkénti és évi 3,8 tonnát, valamint halászati utanként az adott halászhajó által kifogott és a fedélzetén lévő összes tengeri élőlény tömegének 5 %-át; b) kerítőháló (34) használata esetén oly módon, hogy az elkerülhetetlen járulékos fogások tömege ne haladja meg a halászhajónkénti és évi 3,8 tonnát, valamint halászati utanként az adott halászhajó által kifogott és a fedélzetén lévő összes tengeri élőlény tömegének 5 %-át; c) horog és horogsor (35) használata esetén halászhajónként legfeljebb 6,2 tonna; d) karókon rögzített kopoltyúháló (36) használata esetén oly módon, hogy az elkerülhetetlen járulékos fogások tömege halászhajónként ne haladja meg az 1,6 tonnát.
Az első albekezdés c) pontjában meghatározott eltérések azokra az uniós halászhajókra vonatkoznak, amelyek a 2015. július 1-jétől 2016. szeptember 30-ig tartó időszakban horoggal és horogsorral dokumentáltan fogtak farkassügért.
(33) (34) (35) (36)
A fenékvonóhálók valamennyi típusát (OTB, OTT, PTB, TBB, TBN, TBS és TB) beleértve.
A kerítőhálók valamennyi típusát (SSC, SDN, SPR, SV, SB és SX) beleértve.
A horogsoros és horgászbotos halászat valamennyi formáját (LHP, LHM, LLD, LL, LTL, LX és LLS) beleértve.
A karókon rögzített kopoltyúhálók és csapdák valamennyi formáját (GTR, GNS, GNC, FYK, FPN és FIX) beleértve.